CELEX: 22001A1227(01)
Language: hr
Date: 2001-12-18 00:00:00
Title: Dodatni protokol o usklađivanju trgovinskih aspekata Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzeo u obzir ishod pregovora između stranaka o uzajamnim preferencijalnim koncesijama za određena vina, o uzajamnom priznavanju, zaštiti i kontroli imena vina te o uzajamnom priznavanju, zaštiti i kontroli oznaka za jaka alkoholna i aromatizirana pića

11/Sv. 114
            
            
               HR
            
            
               Službeni list Europske unije
            
            
               79
            
         22001A1227(01)
   
               L 342/9
            
            
               SLUŽBENI LIST EUROPSKE UNIJE
            
         DODATNI PROTOKOL
   o usklađivanju trgovinskih aspekata Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzeo u obzir ishod pregovora između stranaka o uzajamnim preferencijalnim koncesijama za određena vina, o uzajamnom priznavanju, zaštiti i kontroli imena vina te o uzajamnom priznavanju, zaštiti i kontroli oznaka za jaka alkoholna i aromatizirana pića
   EUROPSKA ZAJEDNICA, dalje u tekstu „Zajednica”,
   s jedne strane,
   i
   BIVŠA JUGOSLAVENSKA REPUBLIKA MAKEDONIJA, dalje u tekstu „bivša jugoslavenska republika Makedonija”,
   s druge strane,
   dalje u tekstu „ugovorne stranke”,
   BUDUĆI DA je Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane potpisan razmjenom pisama u Luxembourgu 9. travnja 2001.,
   BUDUĆI DA se člankom 27. stavkom 4. Sporazuma o stabilizaciji i pridruživanju utvrđuje potreba za pregovaranjem o trgovinskim sporazumima za vino i jaka alkoholna pića,
   BUDUĆI DA je Privremeni sporazum o osiguravanju razvoja trgovinskih veza uvođenjem ugovornih odnosa i provedbom odredaba Sporazuma o stabilizaciji i pridruživanju o trgovinskim pitanjima i pitanjima povezanim s trgovinom stupio na snagu 1. lipnja 2001. U članku 14. stavku 4. Privremenog sporazuma ponovljeno je opredjeljenje za sklapanje posebnog sporazuma za vino i jaka alkoholna pića,
   BUDUĆI DA na temelju pregovora koje su Ugovorne stranke poduzele i okončale,
   BUDUĆI DA, radi osiguravanja dosljednosti sa sveukupnim procesom stabilizacije, sporazum o vinu i jakim alkoholnim pićima treba ugraditi u okvir Sporazuma o stabilizaciji i pridruživanju u obliku Protokola,
   BUDUĆI DA ovaj Protokol o vinima i jakim alkoholnim pićima treba stupiti na snagu istog datuma kao i Sporazum o stabilizaciji i pridruživanju,
   BUDUĆI DA je s tim ciljem potrebno što je moguće brže provesti odredbe ovog Protokola,
   ŽELEĆI unaprijediti uvjete za plasman vina, jakih alkoholnih i aromatiziranih pića na tržištu, u skladu s načelima kakvoće, obostrane koristi i uzajamnosti,
   UZIMAJUĆI U OBZIR zainteresiranost obiju ugovornih stranaka za uzajamnu zaštitu i kontrolu imena vina, oznaka jakih alkoholnih i aromatiziranih pića,
   SPORAZUMJELE SU SE:
   Članak 1.
   Ovaj Protokol obuhvaća sljedeće elemente:
   
               1.
            
            
               Sporazum o uzajamnim trgovinskim koncesijama za određena vina (Prilog I. ovom Protokolu);
            
         
               2.
            
            
               Sporazum o uzajamnom priznavanju, zaštiti i kontroli imena vina (Prilog II. ovom Protokolu);
            
         
               3.
            
            
               Sporazum o uzajamnom priznavanju, zaštiti i kontroli oznaka jakih alkoholnih i aromatiziranih pića (Prilog III. ovom Protokolu).
            
         Popisi iz članka 5. Sporazuma spomenuti u točki 2. i iz članka 5. Sporazuma spomenuti u točki 3. utvrđuju se naknadno i odobravaju u skladu s postupkom predviđenim u članku 13. odnosno 14. tih sporazuma.
   Članak 2.
   Ovaj je Protokol sastavni dio Sporazuma o stabilizaciji i pridruživanju. Prilozi ovog Protokola njegov su sastavni dio.
   Članak 3.
   Ovaj Protokol odobravaju Zajednica i bivša jugoslavenska republika Makedonija u skladu sa svojim vlastitim postupcima. Ugovorne stranke poduzimaju potrebne mjere za provedbu ovog Protokola.
   Ugovorne se stranke međusobno obavješćuju o provedbi odgovarajućih postupaka u skladu s prethodnim stavkom.
   Članak 4.
   Ovaj Protokol stupa na snagu istoga datuma kao i Sporazum o stabilizaciji i pridruživanju.
   Članak 5.
   Ovaj je Protokol sastavljen u dva izvornika na svakom od službenih jezika ugovornih stranaka, s tim da je svaki tekst jednako vjerodostojan.